钦定古今图书集成/明伦汇编/氏族典/第382卷 > 李产
## 钦定古今图书集成/明伦汇编/氏族典/第382卷 > 李产

按《晋书慕容儁载记》，“李产，字子乔，范阳人。永嘉之乱，
同郡祖逖拥众部于南土，产往依之。逖弟约有大志，
产微知其旨，乃率子弟十数人，间行还乡里，仕于石
氏，为本郡太守。及慕容㒞南征，众溃，诣军请降。儁嘲
之，产曰：‘犬马为主，岂忘自效。但以孤穷势蹙，僶俛归
死，实非诚款’。儁嘉其慷慨，顾谓左右曰：‘此真长者也’。”
乃擢用之。历位尚书。辞归，死于家。子绩。